KCDK-E bi eşkerayîyêke venga pêro kurdîstanijan û dostanê înan da ke bi ruhê xoverdayîşî tewrê rayraşîyayîşanê vera Komployê 9ê Teşrîna Verêne bibê.
KCDK-E pare kerd ke sîstemê tecrîdî yê vera Rayberê Şarê Kurdî Abdullah Ocalanî bi giranî dewam keno û bale ante ser ke Konseya Ewropa tedaya Tirkîya nêkena ke Ocalanî rê heqê hêvîye bêro şuxilnayene. KCDK-E îfade kerd ke Komployê Mîyanneteweyî armanc kerdêne ke şexsê Ocalanî de kurdan çin bikero la Ocalanî bi xoverdayîşê xo yê Îmraliyî vera ney girewto.
KCDK-E vat: ''Serrgêra 24. ya Komployê 9ê Teşrîna Verêne de pêro welatanê Ewropa, Kanada û Avusturalya de çalakîyê rayraşîyayîşî do serkêşîya TJK-E de bêrê kerdene. Ma venga pêro şarê xo û dostanê xo danê ke bi ruhê xoverdayîş û azadîye seferber bibê û tewrê nê rayraşîyayîşan bibê.''
